બગસરા માર્કેટીંગ યાર્ડની પ્રતિષ્ઠાભરી ચુંટણી યોજાઈ હતી. ચુંટણી જાહેર થઈ ત્‍યારથી જ કોંગ્રેસ વિપક્ષના નેતા પરેશ ધાનાણી, કોંગે્રસનાં ધારી વિધાનસભાના ધારાસભ્‍ય જે.વી. કાકડીયા, લાઠી વિધાનસભાના ધારાસભ્‍ય વિરજી ઠુંમર તેમજ વિસાવદર વિધાનસભાના ધારાસભ્‍ય હર્ષદભાઈ રીબડીયા, ધારી માર્કેટીંગ યાર્ડના પૂર્વ ચેરમેન સુરેશ કોટડીયા સહિતનાં કોંગે્રસી આગેવાનો બગસરા માર્કેટીંગ યાર્ડ કબ્‍જે કરવા કાવાદાવા અને ધમપછાડા કરી રહયા હતા. અનેક વિપરીત સંજોગો વચ્‍ચે પણ ભારતીય જનતા પાર્ટીની સંગઠન શકિત અને આગેવાનોની કુનેહના કારણે બગસરા માર્કેટીંગ યાર્ડમાં ફરીથી ભાજપનો ભગવો લહેરાયો છે. આ ચુંટણી જંગ વચ્‍ચે કોંગ્રેસે ગામડે ગામડે ખેડુતોમાં કાવાદાવા કરી વૈમનસ્‍ય ફેલાવવાનો હીન પ્રયાસ પણ કર્યો હતો. પરંતુ બગસરા, કુંકાવાવ, વડીયા તાલુકાના ખેડુતોએ ફરી એકવાર ભાજપની વિકાસની રાજનીતીમાં વિશ્‍વાસ મુકી કોંગ્રેસની વિનાસની રાજનીતીને જાકારો આપ્‍યો છે. ત્‍યારે છેલ્‍લા કેટલાય દિવસથી અડીંગો જમાવી બેઠેલા વિપક્ષનેતા પરેશ ધાનાણી સહિતનાં કોંગ્રેસી આગેવાનોને ખેડુતોએ અને વેપારીઓએ તેમને તેમનો રસ્‍તો બતાડી દીધો છે. તે સાથે જ ભાજપ તરફી આ ચુંટણી પરીણામોથી કોંગ્રેસી આગેવાનોની ખોટી પ્રતિષ્ઠા ધુળધાણી થઈ ગઈ છે. ગામડે ગામડે કોમ-કોમ વચ્‍ચે જ્ઞાતી-જાતીના વેરઝેર ફેલાવી રાજકારણ કરતી કોંગ્રેસને આ ચુંટણી પરીણામોએ સાબીત કરી આપ્‍યુ છે કે, હજુ પણ આ જિલ્‍લાનો ખેડુત સમાજ ભારતીય જનતા પાર્ટી સાથે જ છે. સૌનો સાથ સૌનો વિકાસના મંત્ર સાથે કામ કરતી ભારતીય જનતા પાર્ટીના હૈયે સર્વે સમાજનું સુખ સમાયેલુ છે.